Mamić: Sanjao sam da igram u Zvezdi dok mi Delije skandiraju

Dinamo je 2004. bio u stečaju. Klub je bio loš i tad sam ja ušao u njega. Ušao sam s energijom i privatnim novcem, založio sam svu svoju imovinu, rekao je Zdravko Mamić, bjegunac od hrvatskog pravosuđa

<p><strong>Zdravko Mamić </strong>osvojio je nagradu za menadžera desetljeća u Sarajevu na Simposaru, a za vrijeme boravka u glavnom gradu Bosne i Hercegovine dao je intervju za srpski portal <a href="https://direktno.rs/sport/fudbal/240872/susret-u-sarajevu-zdravko-mamic-za-direktno-sanjao-sam-da-igram-za-zvezdu-pred-100000-ljudi.html">Direktno</a>.</p><p>- E da sam ja igrao za Zvezdu na Marakani pred 100 tisuća ljudi, a da se ori s tribina 'Zdravko Mamić'. Sanjao sam te trenutke - rekao je Mamić, a potom iskazao ljubav prema BiH i Sarajevu:</p><p> </p><p>- Ovo je moja druga kuća, svuda sam rado primljen, pa i ovdje na "Simposaru". Sarajevo, ljubavi moja.</p><p>Zdravko je potom prokomentirao događaje kada je preuzeo Dinamo preko desetljeće i pol:</p><p>- Dinamo je 2004. godine bio u stečaju. Klub je bio loš i tad sam ja ušao u njega. Ušao sam s energijom i privatnim novcem, založio sam svu svoju imovinu i sve smo uložili kako bi Dinamo isplavio i evidentno je da smo ostvarili dobar rezultat. </p><h2>Prije presude zbrisao u drugu domovinu</h2><p>Zdravko Mamić, njegov brat Zoran, bivši Dinamov direktor Damir Vrbanović i poreznik Milan Pernar su u lipnju prošle godine nepravomoćnom presudom osječkog Županijskog suda proglašeni krivim za Uskokove optužbe o izvlačenju oko 116 milijuna kuna iz toga kluba i nanošenje štete državnom proračunu od 12,2 milijuna kuna. Konkretno, Zdravko Mamić je osuđen na šest i pol godina, Pernar na četiri godine i dva mjeseca, Zoran Mamić na četiri godine i 11 mjeseci, a Vrbanović na tri godine zatvora. U drugoj Uskokovoj optužnici, koju je potvrdilo optužno vijeće, Zdravka Mamića i još šestoricu okrivljenika, među kojima je i njegov brat Zoran, koji se u međuvremenu vratio u Dinamo na mjesto sportskog direktora, tužiteljstvo tereti da su, u sklopu zločinačkog udruženja, Dinamo oštetili za oko 200 milijuna kuna. Nakon što je potvrđena ta druga optužnica, Hrvatska je drugi put pokrenula postupak izručenja, ali i ovaj put tužiteljstvo BiH ustvrdilo je kako ne postoje uvjeti za izručenje.</p>